**UPUTA ZA POPUNJAVANJE**

Fizička osoba dužna je prilikom prelaska granice na graničnim prijelazima carinskom organu prijaviti svako unošenje, odnosno iznošenje strane gotovine, konvertibilnih maraka i čekova, kao i vrijednosnih papira i svih drugih fizički prenosivih instrumenata plaćanja sukladno propisu kojim se uređuje sprječavanje pranja novca i financiranja terorističkih aktivnosti (u daljnjem tekstu: gotovina).  
Fizička osoba (rezident i nerezident) dužna je popuniti velikim tiskanim slovima sva polja označena bijelom bojom. Polja označena sivom bojom popunjava nadležni organ.

**1. Dolazak u BiH i odlazak iz BiH**

Označite polje: "Ulazite u BiH" pri ulasku u BiH, prilikom putovanja koje je počelo izvan BiH.  
Označite polje: "Izlazite iz BiH" pri izlasku iz BiH, prilikom putovanja koje će završiti izvan BiH.  
Prijavu ste dužni popuniti pri ulasku u BiH i pri izlasku iz BiH, čak i kada ste u provozu.

**2. Osobni podaci osobe koja prijavljuje gotovinu**

Upišite osobne podatke onako kako su napisani u vašem identifikacijskom dokumentu.

**3. Osobni podaci vlasnika**

Ako niste vlasnik gotovine, navedite podatke vlasnika. Vlasnik može biti pravna ili fizička osoba. Označite odgovarajuće polje i popunite podatke. Navedite JIB/JMB ako vam je poznat. Ako je više vlasnika, njihove podatke navedite na priloženim dokumentima. Za tu namjenu mogu se koristiti dodatni primjerci Obrasca prijave. Svi podaci zajedno čine jednu prijavu. Dužni ste potpisati sve dodatne listove.

**4. Detalji o gotovini/novčanim sredstvima**

Navedite točan iznos za svaku valutu i svaku vrstu fizički prenosivog instrumenata plaćanja. Te informacije navedite na sljedeći način: 10.847,00 EUR ili 11.474,00 USD ili 9.256,33 GBP ili putnički čekovi u vrijednosti 15.000 EUR.

**5. Porijeklo i namjeravana upotreba gotovine/novčanih sredstava**

Porijeklo: navedite izvor iz kojeg potiče prijavljena gotovina.  
Ukratko opišite predviđenu namjenu gotovine.  
Predviđeni primatelj može biti pravna ili fizička osoba. Označite odgovarajuće polje i navedite podatke. Navedite JIB/JMB ako vam je poznat.  
Ako je više vlasnika, navedite njihove podatke na priloženim dokumentima. Za tu namjenu mogu se koristiti dodatni primjerci obrasca prijave. Svi podaci zajedno čine jednu prijavu. Dužni ste potpisati sve dodatne listove.

**6. Podaci o prijevozu**

Označite: "Avion" ako dolazite/odlazite avionom. U polju: "Referentni broj" navedite broj leta.  
Označite: "Cestovno vozilo" ako dolazite/odlazite bilo kojom vrstom motoriziranog cestovnog vozila (automobil, autobus, kamion, motocikl itd.). U polju: "Referentni broj" navedite registracijski broj i oznaku zemlje vozila.  
Označite: "Vlak" ako dolazite/odlazite vlakom. U polju: "Referentni broj" navedite vrstu i broj vlaka.  
Označite: "Brod" ako dolazite/odlazite brodom. U polju: "Referentni broj" navedite detalje o brodskoj liniji.  
Označite: "Ostalo" ako niste koristili nijedan od navedenih načina prijevoza (npr. pješice, bicikl).

**7. Potpis podnositelja prijave**

Upišite datum i potpišite prijavu.